**OBRAZLOŽENJE POLUGODIŠNJEG IZVJEŠTAJA O IZVRŠENJU PRORAČUNA OPĆINE BRESTOVAC ZA 2022. GODINU**

Zakonom o proračunu („Narodne novine“ br.144/21) i Pravilnikom o polugodišnjem i godišnjem izvještaju o izvršenju proračuna („Narodne novine“ br. 24/13, 102/17, 1/20 i 147/20) propisana je obveza upravnog tijela za financije da izradi polugodišnji izvještaj o izvršenju proračuna, te obveza gradonačelnika da izvještaj podnese gradskom vijeću na donošenje, do 30. rujna tekuće godine.

Člancima 76.-80. Zakona o proračunu i člankom 4. Pravilnika o polugodišnjem i godišnjem izvještaju o izvršenju proračuna utvrđeno je da polugodišnji izvještaj sadrži:

* opći dio polugodišnjeg izvještaja koji čini - sažetak Računa prihoda i rashoda i Računa financiranja i Račun prihoda i rashoda i Račun financiranja
* posebni dio polugodišnjeg izvještaja koji čini -izvršenje rashoda i izdataka po organizacijskoj klasifikaciji, izvorima financiranja i ekonomskoj klasifikaciji raspoređenih u programe koji se sastoje od aktivnosti i projekata,
* obrazloženje općeg i posebnog dijela polugodišnjeg izvještaja,
* posebne izvještaje:
* izvještaj o korištenju proračunske zalihe
* izvještaj o zaduživanju na domaćem i stranom tržištu novca i kapitala,
* izvještaj o danim jamstvima i plaćanjima po protestiranim jamstvima.

*U skladu s odredbama Zakona i Pravilnika, u općem i posebnom dijelu Proračuna prezentirani su podaci o planiranim prihodima i primicima, te rashodima i izdacima kroz Izvorni plan te podaci o njihovom izvršenju u razdoblju od 01.01.-30.06.2022. godine. U općem dijelu su prikazani i usporedni podaci sa izvršenjem Proračuna u prvom polugodištu 2021. godine.*

**1. OBRAZLOŽENJE OSTVARENJA PRIHODA I PRIMITAKA, RASHODA I IZDATAKA PRORAČUNA OPĆINE BRESTOVAC U PRVOM POLUGODIŠTU 2022. GODINE**

Financiranje javnih rashoda u prvom polugodištu izvršeno je na osnovu Proračuna Općine Brestovac za 2022. godinu i Odluke o izvršavanju Proračuna Općine Brestovac za 2022. godinu („Službeni glasnik Općine Brestovac “ br. 8/2021).

U izradi Polugodišnjeg izvještaja korišteni su podaci iz Financijskog izvještaja Općine Brestovac za razdoblje od 01.01. do 30.06.2022. godine.

Proračun Općine Brestovac ostvario je u prvom polugodištu 2022. godine ukupno 5.408.462,66 kn prihoda i primitaka, te je izvršeno ukupno 4.161.236,37 kn rashoda i izdataka. U odnosu na isto razdoblje prošle godine ukupni prihodi i primici su veći za 8,57%, a ukupni rashodi i izdaci manji su za 20,56%.

A. **PRIHODI I PRIMICI**

Prihodi se temeljno klasificiraju na prihode poslovanja (tekući prihodi) i prihode od prodaje nefinancijske imovine (kapitalni prihodi). Prihodi poslovanja klasificiraju se na: prihode od poreza, prihode od doprinosa, pomoći, prihode od imovine, prihode od administrativnih pristojbi i po posebnim propisima, te ostale prihode. Prihodi od prodaje nefinancijske imovine klasificiraju se prema vrstama prodane nefinancijske imovine.

Planirani prihodi i primici Proračuna Općine Brestovac za 2022. godinu iznose 13.475.000,00 kuna, a u prvom polugodištu 2022. godine ostvareni su u iznosu od 5.408.462,66 kuna odnosno 40% od godišnjeg plana.

Tekuće pomoći iz državnog proračuna najvećim dijelom odnose se na kompenzacijske mjere, tj. na sredstva fiskalnog izravnanja, koji se osiguravaju u državnom proračunu, a ne kao dosad iz sredstava poreza na dohodak. Sredstva fiskalnog izravnanja su nenamjenska i smatraju se tekućim pomoćima iz državnog proračuna, pa stoga nisu planirana u okviru poreza i prireza na dohodak kao prijašnjih godina. Ukupno je po toj osnovi iz državnog proračuna ostvareno 2.438.827,14 kuna.

|  |  |  |  |
| --- | --- | --- | --- |
| Ostvarenje prihoda i primitaka u prvom polugodištu 2022. godine u usporedbi s godišnjim planom i ostvarenjem u 2021.godini | | | |
| Prihod | Ostvareno I-VI/2021 | Ostvareno I-VI/2022 | Indeks (2022/2021) |
| **PRIHODI I PRIMICI** | **4.981.637,42** | **5.408.462,66** | **108,57** |
| **Prihodi poslovanja** | **4.914.182,25** | **5.367.780,21** | **109,23** |
| Prihodi od poreza | 1.559.482,22 | 1.632.491,29 | 104,68 |
| Prihodi od pomoći | 2.577.248,86 | 2.484.873,45 | 96,42 |
| Prihodi od imovine | 118.420,52 | 273.466,09 | 230,93 |
| Prihodi od administrativnih pristojbi | 659.008,75 | 976.948,29 | 148,25 |
| Ostali prihodi | 21,90 | 1,09 | 4,98 |
| **Prihodi od nefinancijske imovine** | **67.491,17** | **40.682,45** | 60,28 |

**B. RASHODI I IZDACI**

Rashodi se temeljno klasificiraju na rashode poslovanja (tekući rashodi) i rashode za nabavu nefinancijske imovine (kapitalni rashodi). Rashodi poslovanja klasificiraju se na rashode za zaposlene, materijalne rashode, financijske rashode, subvencije, potpore, naknade, donacije i ostale rashode.

Izdaci za financijsku imovinu i otplate zajmova obuhvaćaju izdatke za: dane zajmove, vrijednosne papire, dionice i udjele u glavnici, otplatu glavnice primljenih zajmova te otplatu glavnice za izdane vrijednosne papire.

Ukupno planirani rashodi i izdaci za 2022. godinu iznose **14.975.000,00 kn**, a u prvom polugodištu ostvareni su u iznosu od **4.161.236,37 kn** što je 28% od godišnjeg plana. U odnosu na isto razdoblje 2021. godine ostvareno je za 21% manje rashoda.

|  |  |  |  |
| --- | --- | --- | --- |
| Ostvarenje rashoda i izdataka Proračuna Općine Brestovac za I.-VI.2022. godine, po vrstama u odnosu na godišnji plan i 2021. godinu | | | |
| Rashodi | Ostvareno I-VI/2021 | Ostvareno I-VI/2022 | Indeks (2022/2021) |
| **Rashodi i izdaci** | **5.238.242,17** | **4.161.236,37** | **79,44** |
| **Rashodi poslovanja** | **2.967.076,48** | **2.782.601,70** | **93,78** |
| Rashodi za zaposlene | 414.391,64 | 384.178,88 | 92,71 |
| Materijalni rashodi | 1.369.401,83 | 1.460.514,92 | 106,65 |
| Financijski rashodi | 784,65 | 7.668,12 | 977,27 |
| Subvencije | 25.600,00 | 49.261,70 | 192,43 |
| Pomoći proračunskim korisnicima drugih proračuna | 34.962,85 | 61.613,45 | 176,23 |
| Naknade građanima i kućanstvima | 195.626,96 | 189.606,55 | 96,92 |
| Donacije i ostali rashodi | 926.308,55 | 629.758,08 | 67,99 |
| **Rashodi za nabavu imovine** | **2.271.165,69** | **1.378.634,67** | **60,70** |
| Rashodi za nabavu neproizvedene imovine | 17.000,00 | 0,00 |  |
| Rashodi za nabavu proizvedene dugotrajne imovine | 1.887.909,23 | 1.089.301,17 | 57,70 |
| Rashodi za dodatna ulaganja na nefinancijskoj imovini | 365.256,46 | 289.333,50 | 79,00 |

Rashodi poslovanja odnose se na uobičajene rashode koji se realiziraju svake godine i ne bilježe značajna odstupanja u odnosu na proteklu godinu. Najveći dio rashoda za nabavu proizvedene dugotrajne imovine odnosi se na realizaciju Programa građenja komunalne infrastrukture u 2022.godini.

1. **Financijski rezultat razdoblja**

U izvještajnom razdoblju zabilježen je višak prihoda nad rashodima u visini od 1.247.226,29 kuna, dok preneseni višak iz ranijih godina iznosi 1.491.670,94 kuna. Stoga, višak koji će se rasporediti u slijedećem razdoblju iznosi 2.738.897,23 kune.

Razlog viška prihoda nad rashodima najvećim dijelom se odnosi na planirane, a nerealizirane investicije.

POSEBNI IZVJEŠTAJI

1. IZVJEŠTAJ O KORIŠTENJU PRORAČUNSKE ZALIHE

Sukladno članku 65. Zakonu o proračunu (Narodne novine br. 144/21), sredstva proračunske zalihe mogu se koristiti za financiranje rashoda nastalih pri otklanjanju posljedica elementarnih nepogoda, epidemija, ekoloških i ostalih nepredviđenih nesreća odnosno izvanrednih događaja tijekom godine.

Odlukom o izvršavanju Proračuna Općine Brestovac za 2022. godinu utvrđena su sredstva za proračunsku zalihu u iznosu od 30.000,00 kn.

U razdoblju od 01.01.2022-30.06.2022. godine nisu korištena sredstva proračunske zalihe.

1. IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA

I KAPITALA

Zaduživanje jedinica lokalne i područne (regionalne) samouprave regulirano je Zakonom o proračunu (“Narodne novine” br. 144/21) i Pravilnikom o postupku zaduživanja te davanja jamstava i suglasnosti JLP (R)S (“Narodne novine” 55/09 i 139/10). Pod zaduživanjem se podrazumijeva uzimanje kredita, zajmova i izdavanje vrijednosnih papira.

Općina Brestovac u 2022. godini se nije zaduživala.

3. IZVJEŠTAJ O DANIM JAMSTVIMA

Sukladno članku 129. Zakona o proračunu, jedinica lokalne i područne (regionalne) samouprave može dati jamstvo za dugoročno zaduživanje proračunskom i izvanproračunskom korisniku, pravnoj osobi u svom većinskom vlasništvu ili suvlasništvu i ustanovi čiji je osnivač, uz prethodno dobivenu suglasnost ministra financija. Dano jamstvo se uključuje u opseg mogućeg zaduživanja JLP (R)S razmjerno osnivačkim pravima sukladno aktu o osnivanju odnosno udjelu u vlasništvu.

U izvještajnom razdoblju Općina Brestovac nije izdavala jamstva sukladno članku 129. Zakona.